《次韵李大著春日杂诗十首》
宋代·喻良能

偏亲须寸禄，匠院敢辞留。
颇愧花经眼，还应草唤愁。
身唯亲布被，交已绝牙筹。
诗兴抽毫足，无劳入海求。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。